open-index/open-wikipedia-markdown huggingface dataset:
Hooken laki

**Hooken laki** on englantilaisen fyysikon Robert Hooken (1635–1703) vuonna 1676 esittämä laki. Tavan mukaan hän esitti sen aluksi anagrammin muodossa "ceiiinosssttuv". Kaksi vuotta myöhemmin hän paljasti ratkaisun: *ut tensio sic vis* eli *muodonmuutos on verrannollinen voimaan*.

Hooken lain mukaan jousen siitä roikkuvaan kappaleeseen kohdistama voima F on suoraan verrannollinen jousen venymään. Tämä voima on
::F = -kx\,,
missä k on jousivakio ja x jousen pituuden erotus tasapainotilanteestaan (pätee sekä venytykseen että puristukseen).

Materiaaliopissa laki esitetään yleensä muodossa:
::\sigma = E \epsilon\,,

missä \sigma on jännitys, E materiaalin Youngin moduuli eli kimmokerroin ja \epsilon kappaleen venymä tai supistuma.

Kappaleen pinnan suuntaisia leikkausjännityksiä koskee vastaava laki

::\tau = G \gamma\,,

missä \tau on leikkausjännitys, G materiaalin liukumoduuli ja \gamma leikkausmuodonmuutos. Lait ovat voimassa materiaalin kimmorajaan asti.

Tapauksessa, jossa tankomaiseen tasapaksuun kappaleeseen kohdistetaan 
pituusakselin suuntainen venyttävä tai puristava voima F,
Hooken laki voidaan useille aineille esittää muodossa

:{F \over A } = E {\Delta l \over l} ,

missä A on rasittamattoman kappaleen poikkipinta-ala,
l sen pituus ja \Delta l pituuden muutos voiman vaikuttaessa. Jousivakiota vastaava tekijä on tässä EA/l.

## Yleistetty Hooken laki

Laki on yleistetty myöhemmin koskemaan myös kaksi- ja kolmiulotteisia jännitys/venymätilanteita. Kyseessä on yksinkertaisesti alkuperäinen Hooken laki, jossa käsitellään jännitys- ja venymäskalaarien sijaan vektoreita

::\mathbf{\sigma} = \mathbf{E} \mathbf{\epsilon}\,,

missä \scriptstyle \mathbf{E} on nyt kimmomatriisi, \scriptstyle \mathbf{\epsilon} venymävektori ja \scriptstyle \mathbf{\sigma} jännitysvektori.

Kun kimmoraja on ylittynyt, kappaleen venymä ei enää ole suoraan verrannollinen siihen kohdistuvaan jännitykseen, vaan venymän riippuvuuden jännityksestä osoittaa materiaalin jännitys-venymäkäyrä.

## Lähteet

## Aiheesta muualla
Jousto

**Jousto** tarkoittaa taloustieteessä yhden muuttujan prosenttimuutosta toisen muuttujan prosenttimuutokseen nähden. Yleisemmin tarkasteltu jousto on hyödykkeen kysynnän hintajousto. Kysynnän hintajousto tarkoittaa prosentuaalista muutosta kulutuksen määrässä, kun hinta muuttuu yhden prosentin.

Muita yleisesti käytettyjä joustoja ovat:
*Hyödykkeen kysynnän tulojousto
*Kulutuksen tulojousto
*Kahden hyödykkeen kysynnän ristijousto
*Tarjonnan hintajousto
*Kulutuksen intertemporaalisen substituution jousto
*Substituutiojousto tuotannontekijöiden välillä.

Jousto tyypillisesti muuttuu siirryttäessä kysyntä- tai tarjontakäyrällä. Esimerkiksi lineaarisen kysyntäkäyrän tapauksessa kysynnän hintajouston itseisarvo pienenee siirryttäessä suuremmalle kulutuksen tasolle, koska kysyntä muuttuu tällöin prosenteissa vähän verrattuna hinnan prosenttimuutokseen.

Jousto ilmaistaan usein itseisarvona tapauksissa, joissa etumerkki on ilmeinen. Esimerkiksi kysynnän hintajouston oletetaan yleensä aina olevan negatiivinen eli kysyntä laskee hinnan noustessa.

Yleinen jouston itseisarvon laskentakaava (*x*:n *y*-jousto) on:
:E_{x,y} = \Big|\frac{x{\rm :n\ prosenttimuutos }}{y{\rm :n\ prosenttimuutos}}\Big|,
tai täsmällisemmin,
:E_{x,y} = \Big|\frac{\partial x}{\partial y}\cdot\frac{y}{x}\Big|.

Taloustieteessä ei yleisesti ottaen ole teoriaa yksittäisten hyödykkeiden joustoista. Joustojen suuruutta tutkitaan empiirisesti.

Jouston itseisarvot luokitellaan seuraavasti. Esimerkkinä on hyödykkeen hintajousto:
**E*=0, täydellisen joustamattomuus. Hinnan muutokset eivät vaikuta kysyntään.
**E*1, joustava. Kysynnän muutos on suhteessa suurempi kuin hinnan muutos.
**E*=∞, täydellisen joustava. Mikä tahansa pieni muutos hinnassa aiheuttaa kysynnän laskun nollaan.

## Katso myös
*Hintajousto
*Palkkajousto

## Lähteet
*

### Viitteet
Skaalaetu

**Skaalaetu** eli **mittakaavaetu** on taloustieteessä tilanne, jossa yrityksen tuotannon kasvaessa keskimääräiset kustannukset laskevat. Skaalaetua kutsutaan myös skaalatuotokseksi (*returns to scale*), suurtuotannon eduksi tai suuruuden ekonomiaksi.

Esimerkiksi autojen tekemiseen liittyy skaalaetuja. Merkittävä osa kustannuksista liittyy auton suunnitteluun, testaamiseen ja autotehtaan pystyttämiseen. Tällöin yksittäisen auton tekeminen on erittäin kallista, kun taas satojen autojen tuotannossa samat kiinteät kustannukset voidaan kattaa satojen autojen myynnillä. Tällöin keskimääräiset kustannukset per auto laskevat, kun tuotettujen ja myytyjen autojen määrä kasvaa.

Skaalaetuja syntyy sekä kiinteistä kustannuksista että laskevista rajakustannuksista. Kun tuotantomäärä kasvaa, kiinteiden kustannusten osuus keskimääräisistä kustannuksista laskee. Rajakustannukset taas laskevat kun tuotteita on halvempi tuottaa suurissa kuin pienissä erissä.

Yritysten ei kuitenkaan kannata kasvaa rajattomasti, koska jossakin vaiheessa keskimääräinen kustannus alkaa taas nousta. Kustannusten nousemisen aiheuttavat erilaiset mittakaavahaitat ().

## Lähteet
Luonnollinen monopoli

**Luonnollinen monopoli** on tilanne, jossa taloudellisesti tehokkain tila saavutetaan yhdellä ainoalla tuottajalla. Yleensä usean tuottajan kilpailutilanne saa aikaan monopolia tehokkaamman talouden tilan. Luonnollisen monopolin tapauksessa syynä monopolin tehokkuuteen on usein skaalaetu, josta seuraa uusien yritysten korkea kynnys tulla markkinoille. 

Jos markkinoiden koko on riittävän pieni, korkeat sisääntulokustannukset voivat toimia kiinteiden kustannusten tapaan syynä luonnolliselle monopolille. Tämän vuoksi rautateiden rakentaminen on yleensä monopoli tietyllä maantieteellisellä alueella. Korkeat sisääntulokustannukset selittävät myös sen, miksi asuinrakennuksiin ei rakenneta rinnakkaisia sähkö- ja vesijohtoverkkoja.

Verkostovaikutus voi myös olla syynä monopolin muodostumiselle. Tällöin tilannetta ei kuitenkaan kutsuta luonnolliseksi monopoliksi, koska syynä ei ole tuottajan kustannuskäyrä vaan kuluttajien saama positiivinen ulkoisvaikutus.

## Monopolin sääntely
Valtion sääntelystä vapaata markkinataloutta puolustavan Cato-instituutin  tutkijan, professori Steve H. Hanken mukaan yksityiset monopolit ovat yleensä yhteiskunnallisesti tehokkaampia kuin julkiset, peräti kertoimella kaksi, mutta eräissä tapauksissa yksityisiä monopoleja on järkevää säännellä. Esimerkiksi vesihuoltoa yksityistettäessä voidaan järjestää huutokauppa, jossa halvimman vedenhinnan ja parhaan palvelutason yhdistelmän tarjoava yrittäjä saa toimen itselleen. Hanke käy läpi erilaisia sääntelyratkaisuja eri tilanteisiin.

## Lähteet
Yrityksen optimikoko

**Yrityksen optimikoko** on taloustieteellinen käsite, jolla kuvastetaan tehokkainta kokoa, jolla yritys tuottaa eniten voittoa. Toisaalta yritykset eivät voi kasvaa loputtomiin, sillä byrokratia kasvaa liian suureksi eikä yritysjohto enää kykene hallitsemaan liian laajamittaista tuotantoa. Toisaalta transaktiokustannukset kasvavat liiaksi, jotta markkinataloudessa yritykset katoaisivat kokonaan ja ihmiset ostaisivat vain toisiltaan tuotteita, yksittäisten henkilöiden koordinoidessa tuotantoa ja ostaessa palveluita toisiltaan ja sopiessa keskenään.

Yritysten optimikoko määrittyy "tee vai osta" -päätösten myötä, joissa yrityksen pitää päätellä, tuleeko halvemmaksi ostaa tietty tuotannontekijä tai oheispalvelu vai tuottaa se itse. Tämä hallitsee yritysten vertikaalista kokoa.

On ennustettavissa, että transaktiokustannusten pienentyessä sähköisen liiketoiminnan ja kaikenlaisen tehostumisen myötä tulevaisuudessa kaikenlaisten yritysten (optimi)koko on pienemässä.

## Lähteet
*Malcolm Cladwell: The tipping point
Kuvasuhde

**Kuvasuhteella** tarkoitetaan kuvan leveyden suhdetta kuvan korkeuteen. Etenkin graafisessa tuotannossa vastaava käsite on formaatti. Puhutaan esimerkiksi L-mallisesta kirjasta (matala suhteessa leveyteen) tai kapeasta kirjasta (korkea suhteessa leveyteen), jolloin vakioina ovat A- ja B-sarjan standardit.

Elokuvissa, valokuvauksessa ja näyttölaitteissa on käytetty muun muassa seuraavia kuvasuhteita:

***1,19:1** – Movietone (1920- ja 1930-luvun varhainen äänielokuvaformaatti)
***1,25:1** eli **5:4** – tietokonenäyttö (1 280 × 1 024 pikseliä)
***1,33:1** eli **4:3** – mykkäelokuva, TV, tietokonekäyttö, digitaalikamerat
***1,37:1** – 35 mm:n äänielokuvan vanha standardi, "normaalikuva"
***1,43:1** – Imax 70 mm:n suurelokuvat
***1,50:1** eli **3:2** – kinofilmi (kuva-alan koko 36 mm × 24 mm), digitaaliset järjestelmäkamerat 
***1,56:1** eli **14:9** – brittiläinen TV-lähetysten formaatti; kompromissi 4:3:n ja 16:9:n välillä
***1,60:1** eli **16:10** – tietokonenäyttö (WSXGAPlus eli 1 680 × 1 050 pikseliä, WUXGA eli 1 920 × 1 200 pikseliä, CGA eli 320 × 200 pikseliä)
***1,66:1** – 35 mm:n laajakangaselokuva, myös karkeasti Super 16 -formaatin negatiivikoko
***5:3** eli **15:9** – tietokonenäyttö (1 280 × 768 pikseliä)
***1,78:1** eli **16:9** – TV, HDTV, tietokonenäyttö (1 920 × 1 080 pikseliä)
***1,85:1** – 35 mm:n laajakangaselokuva
***2,00:1** – Superscope, Univisium (laajakangaselokuvaformaatteja)
***2,20:1** – 70 mm:n standardi
***2,35:1**
***2,39:1** (aiemmin myös **2,35:1**) – CinemaScope, Panavision ja muut yhteensopivat laajakangaselokuvaformaatit
***2,55:1** – CinemaScope 55 (vanha laajakangaselokuvaformaatti)
***2,59:1** – Cinerama (vanha laajakangaselokuvaformaatti)
***2,76:1** – Metro-Goldwyn-Mayerin elokuvakamera, 65 mm:n negatiivi
***4,00:1** – Polyvision

Nimitystä *laajakangas* tai *laajakuva* käytetään elokuva-, TV- ja videoyhteyksissä kaikista kuvasuhteista, jotka ovat leveämpiä kuin 1,37:1.

Televisio-ohjelmien ja elokuvien levityksessä kuvasuhdetta saatetaan mukauttaa. Esimerkiksi 2,39:1-kuvasuhteen laajakangaselokuva voidaan julkaista sellaisessa muodossa, että se täyttää televisioruudun (4:3 tai 16:9) kokonaan ("kuvaruutukavennus"). Muokkaus suoritetaan jättämällä kuva-alasta vasen ja oikea reuna pois ja mahdollisesti panoroimalla tapahtumien mukaan ("pan and scan"), tai joissakin tapauksissa avaamalla ylä- ja alamaski, niin että kuvan leveys ei muutu mutta korkeus kasvaa.

## Katso myös

* Kultainen leikkaus

## Aiheesta muualla
* SFX Secrets: The Power of Aspect Ratios
Liffey

**Liffey** () on Irlannin pääkaupungin Dublinin halki virtaava joki. Liffeyn lähteet ovat Wicklow’n kreivikunnassa Dublinin eteläpuolella, mutta joki koukkaa sisämaan kautta halkaisten Kildaren kreivikunnan ennen kuin kääntyy taas itään rannikkoa ja Dublinia kohti. Joen pituus on 80&nbsp;km.

Liffey-joella on merkittävä rooli Dublinin symbolina James Joycen teoksissa. Joyce personifioi joen Anna Livia Plurabelle -nimiseksi naishahmoksi. Yksi joen ylittävistä silloista onkin saanut sittemmin nimekseen *Anna Livia Bridge*.

Liffey-joen mukaan on nimetty myös Dublinin iirinkielinen radioasema, *Raidió na Life*.

## Lähteet

## Aiheesta muualla
Tommi Liimatta

**Tommi Juhani Liimatta** (s. 14. tammikuuta 1976 Kemi) on muusikko, sarjakuvapiirtäjä, kuvataiteilija ja kirjailija. Liimatta on tullut tunnetuksi Absoluuttinen Nollapiste -yhtyeen laulajana, sanoittajana ja säveltäjänä.

Musiikin ohella Liimatta on kirjoittanut useita romaaneja ja tietokirjoja sekä julkaissut sarjakuvia. Teoksestaan *Autarktis* (2017) hän oli kaunokirjallisuuden Finlandia-ehdokkaana.  Liimatta on toimittanut kirjoja muun muassa Veikko Ennalan ja Waldemar Walleniuksen lehtikirjoituksista sekä Sam Yaffan omaelämäkerran.

Liimatta on ylioppilas Lyseonpuiston lukiosta. Hän on opiskellut sarjakuvataidetta Rovalan kansanopistossa.  Vuonna 2022 Liimatta nähtiin myös ''LEGO Masters Suomi'' -ohjelmassa kilpailemassa Suomen parhaan Lego-rakentajan tittelistä.

Suomen kulttuurirahasto myönsi helmikuussa 2026 Liimatalle kolmivuotisen taiteilija-apurahan kirjalliseen työskentelyyn. 

## Diskografia

### Sooloalbumit
* 
* 
* 

### Arkistojulkaisut
* 
* 
* 

### Soolosinglet
* 
* 

## Bibliografia
### Kaunokirjallisuus
* 
* 
* 
* 
* 
* 
* 
* 
* 
* 
* 
* 
* 
* 

### Muistelmat
* 
* 
* 

### Sarjakuvat
* 
* 
* 
* 
* 
* 
*  (ilmestyy 14.1.)

### Toimitustyöt
* 
* 
* 
* 
*  
*
*

### Muut
*  – Sisältää Liimatan novellin "Venenäyttely"

## Radiotyöt
Liimatta piti kesällä 2014 jokaviikoisen 58 minuutin ohjelman Yle Puheessa. Jaksojen otsikkoja olivat muun muassa "Ei ole mitään niin maalaista kuin henkilöauton omistaminen", "Keskiolut", "Kun mies sairastaa, se menee niin heikoksi", "Miehen teenjuonti on epäilyttävää", "Hiljainen tieto" ja "CD-boxit ovat pappojen hankintoja". Liimatan radiomonologien sarja jatkui jouluna 2014. Tuolloin lähetettiin kolme uutta jaksoa, joista kunkin aiheena oli yksi joulun pyhäpäivä.  Kesällä 2020 Yle Puheessa tuli kahdeksanosainen sarja Liimatan 57 minuutin radiomonologeja otsikolla ”Tommi Liimatan suuri serkkuteoria”. Aiheina olivat muun muassa kasettinauhoitukset, Aku Ankan taskukirjat, discolevyt ja  serkkujen luona kyläilyt.

## Palkinnot ja ehdokkuudet
* Georg Malmstén -säätiön apuraha sävellys- ja sanoitustyöhön (2000)
* Tiiliskivi-palkinto Avainlastu-teoksesta (2003)
* Finlandia-palkinto-ehdokas vuonna 2017

## Lähteet
* 

### Viitteet

## Aiheesta muualla

* Tommi Liimatta Absoluuttisen Nollapisteen virallisella sivustolla Soololevyjen, kirjojen ja sarjakuvien arvosteluita, lehdissä julkaistut kirjoitukset ja nettisarjakuvia.
* WSOY:n kirjailijasivu
Risingshadow

**Risingshadow** on suomalainen scifi- ja fantasiakirjallisuussivusto, jonka kirjailija- ja kirjatietokanta sisältää kaikki suomeksi julkaistut spekulatiiviseksi fiktioksi luokiteltavat teokset. Sivustolla on keskustelupalsta ja sivuilla julkaistaan myös uutisia, artikkeleita ja kirja-arvosteluja. Sivustosta on myös samanniminen englanninkielinen versio.

## Historia
Sivusto sai alkunsa vuonna 1996, kun sivuston ylläpitäjä Mika Salovaara loi sivuston, jossa hän listasi ilmestyviä fantasiakirjoja. Vuonna 2001 sivusto sai nimen ja osoitteen Risingshadow.net. Myöhemmin palstan käyttäjiin tuli mukaan myös kirjailijoita, kustantamoiden edustajia sekä aihepiirin lehtien, seurojen ja tapahtumien väkeä. 

Risingshadow on Suomen suurin tieteis- ja fantasiakirjallisuuteen keskittynyt sivusto. Vuoden 2003 jälkeen sivustolla on vierailtu yli viisitoista miljoonaa kertaa. Sivusto on englanninkielisestä nimestään huolimatta suomenkielinen. Vuonna 2007 Risingshadow laajeni kahdeksi itsenäiseksi sivustoksi, suomen- ja englanninkieliseksi. Englanninkielisellä puolella noin 1600 rekisteröitynyttä käyttäjää, tietokanta kattaa yli 8&nbsp;400 kirjailijaa, yli 45&nbsp;000 kirjaa. 

Kirjailijatietokannassa on yli 2000 kirjailijaa ja yli 5000 kirjaa. Keskustelupalstalla on noin 4800 rekisteröitynyttä käyttäjää. Kirjatietokannassa on rekisteröityneille käyttäjille mahdollisuus omistettujen ja luettujen kirjojen listaukseen. Uutis- ja artikkeliosiossa on muun muassa kirjailijoiden haastatteluja ja toimitettuja kirja-arvosteluja. Sivuston keskustelupalstalla keskustellaan kirjallisuudesta ja muista aiheista. Harrastajakirjoittajien osiossa saa vertaispalautetta novelleista ja runoista. Käyttäjät järjestävät toimintaa keskenään, kuten kuukausitapaamisia eri kaupungeissa ja jokakesäisen tapaamisen Suomenlinnassa.

Risingshadow on tehnyt yhteistyötä muiden suomalaisen sf-fandomin edustajien kanssa, tavoitteena kasvattaa ihmisten tietoisuutta aihepiiriin kuuluvista julkaisuista ja tapahtumista. Risingshadow'lla on ollut edustus sf-seurojen yhteistyökokouksissa ja se on pitänyt tapaamisia Finnconissa. Vuodesta 2007 Risingshadow’n käyttäjät ovat muodostaneet oman Atorox-palkintoraadin. Risingshadow’lla on ollut oma edustajansa myös Helsingin kirjamessuilla 2005 ja 2007. Vuosina 2006 ja 2008 sivusto on järjestänyt novellikilpailun ja vuonna 2012 Risingshadow järjesti novellikilpailun yhdessä Suomen tieteis- ja fantasiakirjoittajat ry:n kanssa. Vuoden 2012 kilpailuun osallistui yli 140 tekstiä ja siihen osallistui paljon myös nuoria kirjoittajia.

Risingshadow on ollut merkittävässä asemassa internetin tulossa osaksi suomalaisen fandomin toimintaa. Sivuston syntymä oli aluksi erillinen aikaisemmasta fandomista ja mahdollisti harrastajien kokoontumisen myös isojen asutuskeskusten ulkopuolelta.

## Katso myös
* Luettelo suomalaisista science fiction -seuroista

## Lähteet
* 

### Viitteet

## Aiheesta muualla
* Suomenkielinen Risingshadow.fi.
* Englanninkielinen Risingshadow.net.
Bright

**Bright** voi tarkoittaa seuraavia:

* *bright* (ehdotettu suomennos: *välkky*), ateistisen Brights-liikkeen kannattajien itsestään käyttämä nimitys
* *[[Bright (elokuva)|Bright]]*, David Ayerin ohjaama yhdysvaltalainen toimintaelokuva vuodelta 2017 

## Sukunimenä

* Cameron Bright (s. 1993), kanadalainen näyttelijä
* Kris Bright (s. 1986), uusiseelantilainen jalkapalloilija
* Mark Bright (s. 1962), englantilainen jalkapalloilija
* Messiah Bright (s. 2000), yhdysvaltalainen jalkapalloilija
* Millie Bright (s. 1993), englantilainen jalkapalloilija
* Timothy Bright (n. 1550–1615), englantilainen lääkäri, kirkkoherra ja pikakirjoitusjärjestelmän kehittäjä
* Torah Bright (s. 1986), australialainen lumilautailija
* William Bright (1928–2006), yhdysvaltalainen kielitieteilijä.
DeltaV

**DeltaV** on HTTP-protokollan WebDAV-laajennuksen laajennus, joka mahdollistaa muutettujen sivujen tai muiden tietojen versionhallinnan.

## Uudet metodit
DeltaV lisää seuraavat uudet metodit HTTP-protokollaan (entisten HTTP- ja WebDAV-metodien lisäksi):
* CHECKIN
* CHECKOUT
* UNCHECKOUT
* VERSION-CONTROL
* REPORT
* UPDATE
* LABEL
* MERGE
* MKWORKSPACE
* BASELINE-CONTROL
* MKACTIVITY

## Standardit
*  - Versioning Extensions to WebDAV (2002)

DeltaV ei ole tällä hetkellä virallisesti aktiivisena IETF-työryhmänä ja ehdotetut korjaukset edellä mainittuun RFC-dokumenttiin ovat vanhentuneet ilman, että niistä olisi tehty virallinen uusi standardi.

## DeltaV-laajennuksia tukevia ohjelmia
* Subversion (Apache-lisäosa mod_dav_svn)

## Aiheesta muualla
*DeltaV-sivusto  (IETF-ryhmä ei ole enää virallinen)
Leo Kojo

**Leo Johannes Kojo** (28. kesäkuuta 1917 Parikkala – 25. tammikuuta 2006 Lappeenranta) oli suomalainen Mannerheim-ristin ritari. Hänet nimitettiin Mannerheim-ristin ritariksi 23. elokuuta 1942 numerolla 82. Hän oli sotilasarvoltaan vääpeli ja toimi joukkueenjohtajana 4. Rajajääkäripataljoonassa. Kojo jäi sotien jälkeen Rajavartiolaitoksen palvelukseen ja eteni aina majuriksi asti. Hän kuoli 25. tammikuuta 2006 Lappeenrannassa.

## Ylipäällikön nimittämiskäsky

*Ylipäällikkö on pvm:llä 23.8.42 nimittänyt Vapaudenristin 2. luokan Mannerheim-ristin ritariksi vääpeli Leo Johannes Kojon.* 

*Vääpeli Kojo on koko sodan ajan osoittanut erinomaista rohkeutta ja herpautumatonta taistelutahtoa toimien moneen otteeseen erilaisten tehtävien suoritukseen määrättyjen partioiden johtajana ja kunnostautuen erikoisesti syöksyryhmätehtävissä. Niinpä hän yhdessä ainoassa taistelussa tuhosi henkilökohtaisesti kasapanoksilla 25 vihollisen korsua taistelulähetin konepistoolilla pitäessä viholliset matalalla. Erään toisen kerran teki vihollinen yllättäen voimakkaan vastaiskun, jolloin vääpeli Kojo jäi yksin vihollisen keskelle. Ottaen viholliselta saaliiksi konepistoolin ja puoliautomaattikiväärin, jatkoi hän kaikesta huolimatta taistelua tulittaen vuoron perään kummallakin aseellaan. Tarkalla tulellaan kaatoi hän kolmattakymmentä vihollista, jolloin vastaisku tyrehtyi ja vääpeli Kojon avuksi ehti lisää miehiä. Vihollinen heitettiin takaisin ja meille tärkeä maastokohta pidettiin. Monessa muussa vaarallisessa tilanteessa on hän peräänantamattomalla sitkeydellään ja henkilökohtaisella rohkeudellaan kääntänyt uhkaavan vaaran kiistattomaksi voitoksi ja täten merkittävästi edesauttanut sotatoimien meille edulliseen lopputulokseen.*

## Lähteet
* 
*
Avoin yhteiskunta ja sen viholliset

**Avoin yhteiskunta ja sen viholliset** () on Karl Popperin vuonna 1945 ilmestynyt kirja, jossa hän esitteli käsitteen avoin yhteiskunta. Yhteiskuntafilosofisessa teoksessaan Popper kritisoi monien marxilaisten suuntausten kehittelemää näkemystä historiaa ohjaavista laeista, historian ennustettavuudesta ja yleisemminkin totalitarismiin pohjautuvia filosofioita.

Popper näkee totalitaaristen ideoiden filosofian ankkuroituvan Georg Wilhelm Friedrich Hegelin kautta Platoniin, joka on siis avoimen yhteiskunnan vihollinen numero yksi. Avoimen yhteiskunnan arvoja edustavat taas Perikles, Demokritos ja Sokrates.

## Katso myös
* Suvaitsevaisuusparadoksi

## Lähteet

## Aiheesta muualla
* The Complete Review.
Ensimmäinen diadokkisota

**Ensimmäinen diadokkisota** käytiin Aleksanteri Suuren seuraajien eli diadokkien välillä vuosina 322–320 eaa.

Hallitsijaksi nimitetty Perdikkas meni naimisiin Aleksanterin siskon Kleopatran kanssa vuonna 322 eaa., vaikka olikin jo luvannut mennä naimisiin Antipatroksen tyttären Nikaian kanssa. Kleopatra oli Filippos II:n ja Olympiaan tytär ja hänen lapsistaan voisi tulla seuraavat kruununperilliset. Nykyinen kuningas Filippos III Arridaios oli syntynyt Filippokselle toisessa avioliitossa, mutta häntä pidettiin vähäjärkisenä. Myös Aleksanterin lapsi Aleksanteri IV oli vain puoliksi makedonialainen, koska hänen äitinsä oli baktrialainen Roksane.

Perdikkaan kasvava valta sai muut diadokit levottomiksi. Egyptin satraappi Ptolemaios oli jo aikaisemmin suunnitellut tehdä Egyptistä itsenäisen ja provosoi Perdikkasta sotaan. Kun Perdikkas lähetti Aleksanterin ruumiin haudattavaksi Makedoniaan joulukuussa 322 eaa., Ptolamaios sai kaapattua ruumiin itselleen sen perusteella että Aleksanteri olisi halunnut tulla haudatuksi "taivaallisen isänsä" Zeus Ammonin temppeliin. 

Vuonna 321 eaa. Perdikkaan vastustajat solmivat liiton. Antipatros antoi tyttärensä Filan Kraterokselle ja Eurydiken Ptolemaiokselle. Nikaia, joka oli luvattu Perdikkaalle, meni naimisiin Lysimakhoksen kanssa.

Perdikkas päätti hyökätä Egyptiin ja lähetti samalla kreikkalaisen Eumeneen Kappadokiaan Antipatrosta ja Kraterosta vastaan. Aleksanteri Suuren entinen kirjuri Eumenes ei ollut ennen johtanut sotilaita ja hän saikin vastaansa Krateroksen, joka oli yksi kokeneimmista makedonialaisista kenraaleista. Kaikkien hämmästykseksi Eumenes kukisti Krateroksen, joka myös kuoli taistelussa.

Toukokuussa 320 eaa. Perdikkas yritti hyökätä Egyptiin, mutta ei onnistunut ylittämään Niiliä. Kun hänen armeijalleen kävi selväksi, ettei hänestä olisi Egyptin valloittajaksi, alkoi se kapinoida. Perdikkas yritti saada apua kenraaleiltaan Peithonilta, Antigeneelta ja Seleukokselta, mutta he päättivät murhata Perdikkaan ja lopettaa sodan.

Sodan päätyttyä valtakunta jaettiin uudelleen. Seleukoksesta tuli Babylonian satraappi, Peithonista Meedian satraappi ja Antigeneesta Elamin satraappi. Antipatroksesta tuli uusi hallitsija, jonka huostaan annettiin kuninkaat Filippos III ja Aleksanteri IV.

Sota syttyi kuitenkin uudelleen heti Antipatroksen kuoltua vuonna 319 eaa.

## Katso myös
* Lamian sota (323–322 eaa.)
* Toinen diadokkisota (319–315 eaa.)
* Kolmas diadokkisota (314–311 eaa.)
* Neljäs diadokkisota (308–301 eaa.)

## Aiheesta muualla
* Alexander's successors: The First Diadoch War
Ensimmäisen persoonan ammuntapeli

**Ensimmäisen persoonan ammuntapeli** (myös **FPS-peli**, ) on videopelilajityyppi, jossa pelimaailma esitetään pelihahmon näkökulmasta ja joka vahvasti painottaa taistelua. Tyypillisesti kuvassa näkyy myös hahmon kädessä oleva ase, jolla ammutaan ympäristössä liikkuvia vihollisia tai muita esineitä. Näytössä saattaa olla myös pelaamiselle tärkeitä tietoja, kuten pelihahmon tavaravalikoima, pelihahmon elinvoiman tai energiatason kuvaaja, tekstitietoa ympäröivästä pelimaailmasta, erilaisia pistetaulukoita tai kartta.

Ensimmäisen persoonan ammuntapelit simuloivat kokemusta kolmiulotteisesta ympäristöstä ja äänimaailmasta. Muissa pelityypeissä näkökulma on yleensä ulkopuolinen, lukuun ottamatta simulaatio- ja ajopelejä. Myös elokuvissa hahmon ensimmäisen persoonan näkökulmaa on käytetty ajoittain tehokeinona, mutta kokonaisen elokuvan kuvaaminen tästä näkökulmasta on harvinaista.

Pelien juoni on usein vihollishahmoille ohjelmoidun tekoälyn ja niiden toiminnan sekä erilaisten taustakertomusten varassa. Tavoitteena on useimmiten pelimaailmassa liikkuminen, erilaisten tehtävien suorittaminen ja vastustajien eliminoiminen. 

Nykyaikaisten FPS-pelien realistinen grafiikka ja animointi on ajoittain johtanut siihen, että niitä on syytetty tarpeettomasta väkivaltaisuudesta, jopa eräistä väkivallanteoista, kuten koulujen ampumatapauksista Yhdysvalloissa. 

Eräs varhaisia ja ikonisia pelihahmon näkökulmasta kuvattuja kolmiulotteisia räiskintäpelejä oli Atarin vuonna 1980 julkaisema *[[Battlezone]]*, jossa pelaaja asettui panssariajoneuvon ohjaimiin. *[[Corporation]]* (1990) oli varhainen roolipeliä ja FPS-peliä yhdistävä peli. Nykyisen FPS-lajityypin popularisoijana pidetään id Softwaren *[[Wolfenstein 3D|Wolfenstein 3D:tä]]*. Varhaisiin teknisesti kehittyneisiin ensimmäisen persoonan näkökulmasta kuvattuihin peleihin kuului *[[Ultima Underworld: The Stygian Abyss]]* (1992), joka ei kuitenkaan ollut ammunta-, vaan roolipeli. Eri pelitalojen ja kehitystiimien luomat ja lisensoimat FPS-pelimoottorit johtivat 1990- ja 2000-luvuilla FPS-pelien lajityypin syntyyn. Nykyään FPS-pelejä valmistetaan sekä tietokoneille, pelikonsoleille ja älypuhelimille.

## Tunnettuja ensimmäisen persoonan ammuntapelejä
* Counter Strike -pelisarja
* Battlefield -pelisarja
* Doom -pelisarja
* Call of Duty -pelisarja
* Quake -pelisarja
* Half-Life -pelisarja
* Halo -pelisarja
* Wolfenstein -pelisarja
* Medal of Honor -pelisarja
* Unreal -pelisarja
* S.T.A.L.K.E.R. -pelisarja

## Lähteet

## Aiheesta muualla
Altair (tähti)

**Altair** (&alpha; Aquilae, &alpha; Aql) on Kotkan tähdistön päätähti. Sen näennäinen kirkkaus on 0,77 m (12. kirkkain taivaalla), ja väriltään se on valkea. Se muodostaa Kesäkolmion yhdessä Joutsenen Denebin ja Lyyran Vegan kanssa.

Koska Altair sijaitsee Maasta vain 17 valovuoden päässä, on se yksi lähimmistä paljain silmin nähtävistä tähdistä. Tähden nimi tulee arabiankielisistä sanoista *al-nasr al-tair*, joka tarkoittaa ”lentävää kotkaa”. Altair muodostaa lähitähtiensä &beta;:n ja &gamma;:n kanssa taivaalle silmiinpistävän selkeän tähtijonon Kotkan päähän.

## Pyöriminen

Altair pyörii akselinsa ympäri erittäin nopeasti: spektriviivojen levenemisen perusteella on laskettu, että yksi kierros kestää vain 6,5 tuntia (joissain lähteissä tulokseksi on saatu 9 tuntia tai 10,4 tuntia).

Spektriviivojen leveneminen johtuu Dopplerin ilmiöstä: tähden eri suuntiin puolet levittävät viivoja punaiseen ja siniseen päin. Jonkinlaisen käsityksen pyörimisen nopeudesta saa vertailemalla sitä Aurinkomme vastaavaan aikaan, joka on hieman yli 25 vuorokautta. Nopean pyörimisensä vuoksi Altair onkin ekvaattorilta noin 14 prosenttia paksumpi kuin pyörimisakselin suuntaan mitattuna (Auringon vastaava 0,001). Pölykiekko, jossa on eläinratavaloa vastaavaa pölyä, on havaittu Altairin ympäriltä 1&nbsp;000 kertaa enemmän kuin Auringolla. Kuvitteellisen elokelpoisen planeetan etäisyys tälle tähdelle on 3,4 AU ja kiertoaika 4,4 vuotta.

## Kuva pinnasta
Orionin Betelgeuzen jälkeen Altairista tuli toinen tähti ja ensimmäinen melkein pääsarjan tähti, jonka pinnasta on saatu laadituksi kuva. Kuvan tuotti yhdysvaltalainen tutkimusryhmä käyttäen neljästä Georgia State Universityn CHARA-järjestelmän teleskoopista muodostettua virtuaaliteleskooppia; yhdistämällä yksittäiset signaalit sopivasti ryhmä konstruoi mittalaitteen, jonka suorituskyky vastaa 300 metrin läpimittaista kaukoputkea. Infrapuna-alueella tehtyjen havaintojen perusteella muodostetussa kuvassa näkyy selvästi tähden nopeasta pyörimisestä johtuva litistynyt muoto sekä pinnan lämpötilaeroja. Mielenkiintoisin kuvasta erottuva rakenne on tähden ekvaattorin ympäristössä näkyvä, muuta pintaa huomattavasti viileämpi pullistuma, sillä sen muoto ja lämpötila eroavat tähtimallien perusteella lasketuista ennusteista.

## Aiheesta muualla

*BBC:n uutinen Altairin pinnan kuvaamisesta 
*Monnier et al. (2007) ''Imaging the Surface of Altair'' (arXiv preprint)
800-vuosikymmen eaa.

## Tapahtui vuosikymmenen aikana
*Olmeekit rakentavat pyramideja
* Babylonian riippuvat puutarhat rakennettiin mahdollisesti kuningatar Semiramiin aikana
820-luku eaa.

## Tapahtui vuosikymmenen aikana
*Kuningas Agesilaos I tuli valtaan Spartassa noin 820 eaa edeltäjänsä Dorissoksen jälkeen
830-luku eaa.

## Tapahtui vuosikymmenen aikana
*kuningas Sardur I (840-830) anasti vallan Urartussa ja perusti parisataavuotisen mahtidynastian.
850-luku eaa.

## Tapahtui vuosikymmenen aikana
*Assyrian kuningas Salmanasser III hyökkää Levanttiin 854 eaa. Israelin kuningaskunta, Damaskos, Juudan kuningaskunta ja Egypti taistelevat vastaan.

## Lähteet
960-luku eaa.

## Tapahtui vuosikymmenen aikana
*Salomo kruunattiin kuninkaaksi noin 960 eaa. ja rakennutti Jerusalemin ensimmäisen temppelin
Wolfenstein

**Wolfenstein** tarkoittaa seuraavia:

* *[[Wolfenstein (pelisarja)|Wolfenstein]]*-niminen pelisarja:
** *[[Castle Wolfenstein]]*, vuonna 1981 julkaistu videopeli
** *[[Beyond Castle Wolfenstein]]*, vuonna 1984 julkaistu videopeli
** *[[Wolfenstein 3D]]*, lyhyesti *Wolfenstein*, vuonna 1992 julkaistu videopeli
** *[[Return to Castle Wolfenstein]]*, lyhyesti *Wolfenstein*, vuonna 2001 julkaistu videopeli
** *[[Wolfenstein: Enemy Territory]]*, lyhyesti *Wolfenstein*, vuonna 2003 julkaistu videopeli
** *[[Wolfenstein (vuoden 2009 videopeli)|Wolfenstein]]*, vuonna 2009 julkaistu videopeli
** *[[Wolfenstein: The New Order]]*, vuonna 2014 julkaistu videopeli
** *[[Wolfenstein II: The New Colossus]]*, vuonna 2017 julkaistu videopeli

* Wolfenstein-niminen henkilö:
** Alfred Wolfenstein, tanskalainen runoilija ja näytelmäkirjailija
** Eugene Victor Wolfenstein, yhdysvaltalainen yhteiskuntateoreetikko, psykoanalyytikko ja politiikan tutkimuksen professori
** Lincoln Wolfenstein, yhdysvaltalainen fyysikko.
21 eaa.

## Tapahtumia
* Marcus Vipsanius Agrippa erosi Claudia Marcellasta ja avioitui Julian kanssa.

## Syntyneitä
*
## Kuolleita
*
Castle Adventure

**Castle Adventure** on Kevin Balesin suunnittelema, vuonna 1984 julkaistu tekstiseikkailupeli PC:lle. Se on toteutettu ASCII-grafiikalla.

## Tarina

Castle Adventure edustaa niin kutsuttua "dungeon crawl" -lajityyppiä, ja siinä on taustatarinaa tuskin lainkaan: pelin alussa ruutuun tulee teksti "olet loukussa hylätyssä linnassa ja sinun pitää paeta. Linnan huhutaan olevan täynnä aarteita. Löydätkö ne kaikki?"

## Peli

Pelaaja vaikuttaa ympäristöönsä sekä näppäinkomentojen että tekstijäsentimen kautta. Ruudulla näkyvät esineet voi poimia ohjaamalla pelihahmon niiden päälle. Päästäkseen käsiksi esineisiin, joita ei näytetä ruudulla, pelaajan on kirjoitettava komentoja kuten esimerkiksi "get diamond."

Voidakseen puolustautua pelin hirviöitä vastaan ja voittaakseen ne pelihahmolla on oltava miekka. Taistelu rajoittuu hahmon ohjaamiseen hirviötä päin. Taistelun osapuolet kestävät vain tietyn määrän vahinkoa, minkä mukaan taistelun lopputulos määräytyy ja joko hirviö tai pelihahmo kuolee. Tätä ei kuitenkaan näytetä ruudulla.

Voittaakseen pelin pelaajan on löydettävä avain ja avattava sillä pelin ensimmäisessä huoneessa oleva portti päästäkseen pois linnasta.

## Lähteet
Turun saaret

**Turun saaret** ovat Turun kaupungin alueella olevia saaria. Näistä suurimmat ovat Ruissalo, Hirvensalo, Kakskerta ja Satava. Pienemmistä saarista merkittäviä ovat muiden muassa Kulho ja ulkoilusaari Vepsä.

Turun saaristolla viitataan yleensä koko Saaristomeren saariston Varsinais-Suomen puoleiseen osaan. 

## Lähteet

## Aiheesta muualla
Mikael Kerullarios

**Mikael Kerullarios** (n. 1000 – 1059) toimi Konstantinopolin patriarkkana vuosina 1043–1058. Hänen aikanaan tapahtui idän ja lännen kirkkojen jakaantuminen vuonna 1054.

Mikael Kerullarios korosti idän kirkon autonomiaa. Kun Bysantin keisari Konstantinos IX teki myönnytyksiä paavi Leo IX:n suuntaan, Mikael Kerullarios määräsi kaikki oman patriarkaattinsa kirkot käyttämään kreikan kieltä. Ne, jotka halusivat käyttää edelleen latinaa, hän määräsi suljettaviksi. Paavi lähetti vuonna 1054 valtuuskunnan neuvottelemaan asiasta. Kesken neuvottelujen paavi Leo IX kuoli, ja hänen seuraajansa marssi Hagia Sofiaan julistamaan Mikael Kerullariokselle kirkonkirouksen. Mikael Kerullarios vastasi samalla mitalla ja julisti koko valtuuskunnan pannaan.

Skisman muodostumisen jälkeen Mikael Kerullarios oli jonkin aikaa Konstantinopolin mahtavin mies. Hän riitaantui Konstantinos IX:n kanssa ja järjesteli tämän seuraajien syrjäyttämisiä niin tiuhaan, että häntä sanottiin kuninkaantekijäksi. Lopulta hän pyrki kruunauttamaan itsensä keisariksi. Isaak I Komnenos määräsi hänet karkotettavaksi, ja matkalla Kerullios haaksirikkoutui ja kuoli.

## Lähteet

## Aiheesta muualla
312

## Tapahtumia
* Rooman keisari Konstantinus kääntyy kristinuskoon.
## Syntyneitä
*
## Kuolleita
* Rooman keisari Maxentius
391

## Tapahtumia
* Theodosius I:n asetukset: Theodosius I määräsi kristinuskon Rooman valtakunnan valtionuskonnoksi ja pakanatemppelit suljettaviksi ja hävitettäviksi.

## Syntyneitä
*
## Kuolleita
*
313

## Tapahtumia
* Milanon edikti, Rooman keisari Konstantinus Suuri julistaa uskonvapauden ja siis sallii kristinuskon Rooman valtakunnassa.
*Japanin keisari Nintoku nousi valtaistuimelle.

## Kuolleita
* Rooman keisari Diocletianuksen arvioitu kuolinvuosi.
* Rooman keisari Maximinus Daia
305

## Tapahtumia
* Rooman keisari Diocletianus luopui virastaan.
## Syntyneitä
*
## Kuolleita
* Januarius, marttyyrinä Diocletianuksen vainoissa
Takaisinmallinnus

**Takaisinmallinnus** () on olemassa olevan laitteen, tietojärjestelmän tai yksittäisen tietokoneohjelman toiminnallisuuden selvittämistä. Tietojärjestelmää tai tietokoneohjelmaa voidaan takaisinmallintaa tutkimalla sen suoritusta, eritasoisia koodeja (lähdekoodi, välikielinen eli esikäännetty koodi, konekoodi tai ajonaikainen koodi) tai kuvauksia.

Tunnetuin takaisinmallinnettu laite lienee Tupolev Tu-4. Tupolev Tu-4 oli neuvostoliittolainen strateginen pommikone, jota käytettiin 1940-luvun lopulta 1960-luvun puoliväliin. Se perustui neljään Neuvostoliiton haltuun joutuneeseen Yhdysvaltain ilmavoimien B-29 Superfortress -koneeseen. 

Niin sanottua *puhtaan huoneen* tai *kiinalaisen seinän* suunnittelua käytetään toisinaan tuottamaan yhteensopiva tulos varmistaen, ettei alkuperäisestä järjestelmästä kopioida suoraan mitään sellaisenaan. Tunnettu tapaus on IBM PC -tietokoneen BIOS, josta Phoenix Technologies tuotti yhteensopivan version 1980-luvulla. Tapauksessa yksi ryhmä tutki IBM:n alkuperäistä järjestelmää ja dokumentoi sen käyttämättä tai viittaamatta lainkaan itse ohjelmakoodiin. Toinen ryhmä seurasi näkemättä ja tietämättä alkuperäistä järjestelmää lainkaan ja toteutti dokumentaation pohjalta toiminnallisesti yhteensopivan version.

Takaisinkääntäjä kääntää suoritettavan tiedoston lähdekielelle. Disassembleri kääntää suoritettavan tiedoston symboliselle konekielelle. Niitä käytetään myös takaisinmallinnuksen apuna.

## Katso myös
* Franklin ACE

## Lähteet
Superkavitaatio

**Superkavitaatio** on ilmiö, jossa veden alla suurella nopeudella liikkuva kappale muodostaa ympärilleen vesihöyryn täyttämän tilan. Tämä kaviteetti tai kupla vähentää veden alla liikkuvaan kappaleen liikevastusta, sillä kappale kulkee käytännössä kaasumaisessa eikä nestemäisessä väliaineessa, jolloin väliaineen viskositeetista johtuva kitkavastus alenee. Superkavitaatio johtuu siitä, että osa liikkuvan kappaleen kineettisestä energiasta muuttuu kitkavastuksen johdosta lämpöenergiaksi ja höyrystää veden kappaleen etummaisessa kosketuspisteessä. Superkavitaation saavuttamiseksi ilman apulaitteita on ylitettävä kappaleen muodolle ominainen ominaisnopeus. Superkavitaatiotilan voi saavuttaa helpommin, jos vesi höyrystetään lisäksi jollakin muulla apulaitteella, esimerkiksi kuumalla kärjellä tai kaasusuuttimella.

## Asetekniikka

Neuvostoliitossa kehitettiin vuonna 1977 ensimmäinen superkavitaatiota hyödyntävä ase: VA-111 Škval -torpedo (käytetään myös termiä vedenalainen ohjus). Tämä torpedo kulkee veden alla noin 100&nbsp;m/s, mutta ei ole ohjattavissa. VA-111 esiteltiin 1999 Abu Dhabissa asemessuilla. Torpedo on ollut ainoa olemassa oleva julkistettu ilmiötä hyödyntävä ase. Škvalia on myöhemmin jatkokehitetty lisäämällä torpedoon muun muassa kauko-ohjausominaisuus. Škval voidaan varustaa myös ydintaistelukärjellä. Sen alkuperäinen pääkäyttökohde oli torjua suuria pinta-aluksia, kuten taisteluristeilijöitä ja lentotukialuksia.

VA-111 ammutaan 533&nbsp;mm torpedoputkesta 50 solmun nopeudella, jonka jälkeen sen rakettimoottori kiihdyttää torpedon 200 solmun nopeuteen.

## Katso myös
* Kavitaatio

## Lähteet

## Aiheesta muualla
Korean kolmen kuningaskunnan kausi

**Korean kolmen kuningaskunnan kausi** tai **kolmen valtakunnan kausi** oli Korean historian ajanjakso ensimmäiseltä vuosisadalta eaa. 600-luvulle. Tällöin Korean niemimaata ja Etelä-Mantšuriaa hallitsivat Goguryeo, Baekje, Silla ja Gayan konfederaatio. Jälkimmäistä ei yleensä historiankirjoituksessa lasketa valtiolliseksi kokonaisuudeksi. Tuona aikana maahan levisivät Kiinasta buddhalaisuus ja kungfutselaisuus. Pitkään niemimaan johtavina valtioina olivat Goguryeo ja Baekje, mutta liittoutuneena Kiinan Tang-dynastian kanssa Silla valloitti Baekjen 660 ja Goguryeon 668. Silla yhdisti Korean niemimaan, jota seurasi Balhaen muodostumisen jälkeen niin kutsuttu Kahden valtakunnan kausi.

## Lähteet

## Aiheesta muualla
Angels Fall First

**Angels Fall First** on Nightwishin ensimmäinen albumi. Sen julkaisi vuonna 1997 Spinefarm Records. 

## Tuotanto
Albumin ensimmäinen versio oli 500 kopion rajoitettu painos, jonka kappalelista ja kansi poikkeavat myöhemmästä versiosta. Saatuaan positiivista palautetta sekä levy-yhtiöltä että yleisöltä yhtye nauhoitti vielä neljä uutta kappaletta, jotka löytyvät albumin kokopitkältä versiolta. Rajoitetusta painoksesta on sittemmin tullut arvokas keräilykohde.

## Kaupallinen menestys
Albumi viihtyi Suomen albumilistalla yhteensä viisi viikkoa ja ylitti vuonna 2001 kultalevyyn oikeuttavan  myydyn kopion rajan.

Albumi on myynyt  Suomessa.

## Kappaleet
Kaikki kappaleet säveltänyt Nightwish, sanoittanut Tuomas Holopainen ja sovittanut Nightwish sekä Tero Kinnunen.

## Singlet

### The Carpenter

*[[The Carpenter]]* on Nightwishin, Children of Bodomin ja Thy Serpentin split single, joka on julkaistu 29. syyskuuta 1997.
Kappaleet:

Single vietti yhteensä 19 viikkoa Suomen singlelistalla, yltäen parhaimmillaan sijalle 3. Kappaleesta on tehty myös musiikkivideo.

## Kokoonpano
Yhtyeen kokoonpano:
* Tuomas Holopainen – koskettimet, piano ja laulu
* Jukka Nevalainen – rummut ja lyömäsoittimet
* Tarja Turunen – laulu
* Emppu Vuorinen – sähkökitara, akustinen kitara ja basso

### Vierailijat
* Esa Lehtinen – huilut

### Tekninen henkilökunta
* Tero Kinnunen – äänitys
* Mika Jussila – masterointi
* Garry Black – kansitaide
* Toni Härkönen – yhtyeen valokuvaus

### Kiertuejäsenet
* Samppa Hirvonen – basso
* Marjaana Pellinen – taustalaulut

## Arvostelut
* AllMusic: 
* Imperiumi: 8/10

## Lähteet

## Aiheesta muualla
* Levyn sanoitukset Nightwishin virallisella sivustolla .
* Kaaoszinen arvostelu (2017)
* 
*
Peithon

**Peithon** (noin 355 eaa. – noin 314 eaa.) oli Aleksanteri Suuren henkivartija, Meedian satraappi ja yksi diadokeista.

Vuonna 325 eaa. Peithon nimitettiin Aleksanteri Suuren henkivartijaksi. Aleksanterin kuoltua vuonna 323 eaa. hänen valtakuntansa jaettiin ja Perdikkaasta tuli hallitsija. Peithon nimitettiin tärkeän Meedian maakunnan satraapiksi. Koska maakunta oli liian tärkeä yhdelle miehelle sai persialainen Atropates sen pohjoisosat hallittavakseen. 

Pian tämän jälkeen alkoivat kreikkalaiset sotilaat jotka Aleksanteri Suuri oli jättänyt valtakuntansa itäosiin kapinoimaan. He olivat kyllästyneet elämään barbaarien keskellä ja halusivat palata kotiin. Perdikkas lähetti Peithonin kukistamaan kapinalliset. Hän sai mukaansa makedonialaisia sotilaita ja valtuudet saada muilta satraapeilta lisäjoukkoja. 

Peithon aikoi saada kreikkalaiset omalle puolelleensa neuvottelemalla, mutta Perdikkas oli luvannut hänen joukoilleensa palkkioksi sen mitä vihollisiltaan saivat ryöstettyä. Peithon löi kreikkalaiset heidän joukossaan olevan petturin ansiosta. Kun taistelu alkoi petturi pakeni johtamiensa joukkojensa kanssa ja sai näin yllättyneet kapinalliset pakenemaan. Peithon yritti neuvotella kapinallisten kanssa, mutta hänen sotilaansa halusivat luvatun saaliin ja tappoivat antautuneet kreikkalaiset.

Peithon palasi takaisin, mutta Perdikkas oli alkanut epäillä häntä. Kun Ensimmäinen diadokkisota alkoi määräsi Perdikkas Peithonin hänen mukaansa sotaretkelle Egyptiin Ptolemaiosta vastaan. Kesällä 320 eaa. Peithon, Seleukos ja Antigenes murhasivat Perdikkaan ja alkoivat neuvotella hänen vastustajiensa kanssa. Ptolemaios ehdotti nyt Peithonia uudeksi hallitsijaksi Perdikkaan sijaan. Tähän eivät muut voineet suostua ja lopulta Antipatros valittiin uudeksi hallitsijaksi.

Antipatroksen kuoleman jälkeisessä sekasorrossa Peithon yritti laajentaa valtaansa ja Toisen diadokkisodan jälkeen hän olikin mahtavin hallitsija valtakunnan itäosissa. Antigonos sai kuitenkin houkuteltua Peithonin luokseen ja antoi teloittaa hänet.
Wishmaster

**Wishmaster** on Nightwishin kolmas albumi. Sen julkaisi vuonna 2000 Spinefarm Records. 

## Kaupallinen menestys
Albumi kohosi suoraan Suomen virallisen albumilistan kärkisijalle kolmeksi viikoksi ja myi noina viikkoina kultalevyn verran. Joulukuuhun 2021 mennessä se on myynyt yksin Suomessa 79 000 kappaletta. Albumi on myynyt  Suomessa. *Wishmaster* on myös valittu kuukauden albumiksi saksalaisessa *Rock Hard* -lehdessä.

## Tuotanto
*Wishmaster* on musiikillisesti samanlainen kuin edeltäjänsä, mutta siellä on kenties vieläkin vahvempi fantasiateema. Se on ''Oceanbornin'' tavoin tyyliltään lähellä power metallia, mutta siltä löytyy myös hitaampia ja popahtavampia kappaleita kuten "Come Cover Me" sekä "Bare Grace Misery". 

## Vastaanotto
*[[Soundi]]*-lehden Antti Mattilan mukaan *Wishmaster* on yhtyeen kypsin levy ja että tyylitaju on kasvanut kaikilla osa-alueilla. Arvion mukaan sovitus on kehittynyt ja albumi tavoittaa laajemman yleisön.
Albumin ansioita ovat "järkevyys ja ylöspäin pyrkivyys".

## Kappalelista

## Singlet

### Deep Silent Complete
#Deep Silent Complete
#Sleepwalker (Heavy Version)

### The Kinslayer
#The Kinslayer

## Kokoonpano
Yhtyeen kokoonpano:
* Tuomas Holopainen – syntetisaattorit
* Jukka Nevalainen – rummut, lyömäsoittimet
* Tarja Turunen – laulu
* Emppu Vuorinen – kitarat
* Sami Vänskä – basso

### Vierailijat
* Esa Lehtinen – huilu
* Sam Hardwick – puhe kappaleessa "Dead Boy's Poem"
* Ike Vil – puhe kappaleessa "The Kinslayer"

### Kuoro
* Ville Laaksonen – tenori, kuorosovitukset
* Matias Kaila – tenori
* Kimmo Kallio – baritoni
* Riku Salminen – basso
* Anssi Honkanen – basso

### Muut henkilöt
* Tero Kinnunen – äänitys ja tuotanto (Caverock Studiot)
* Mikko Karmila – äänitys (Finnvox Studiot) ja miksaus (Finnvox, huhtikuu 2000)
* Mika Jussila – masterointi (Finnvox)
* Markus Mayer – kansitaide
* Maria Sandell – sisäkansien taide
* Toni Härkönen – yhtyeen valokuvaus
* Tuomas Holopainen – kansien suunnittelu

## Arvostelut
* City: 
* Soundi: 

## Lähteet

## Aiheesta muualla
* Levyn sanoitukset Nightwishin sivuilla 
* 
*
Miten saan ystäviä, menestystä, vaikutusvaltaa

**Miten saan ystäviä, menestystä, vaikutusvaltaa** (*How to Win Friends and Influence People*) on Dale Carnegien vuonna 1937 kirjoittama elämäntaito-opas, jota pidetään alan klassikkona. Carnegie itse oli tunnettu ihmissuhdetaitojen ja julkisen esiintymiskyvyn kouluttaja ja opettaja. Hän kokosi luennoillaan pitämänsä opetukset kyseiseen kirjaan. Kirjaa on myyty yli 15 miljoonaa kappaletta. Teos ilmestyi suomeksi Väinö Jaakkolan käännöksenä vuonna 1939. Risto Mäenpään tekemä uudistettu suomennos kirjasta ilmestyi vuonna 1983.

Kirja sisältää hyvin käytännönläheisiä ohjeita muun muassa siitä, kuinka saat ihmiset pitämään sinusta, ajattelemaan samoin kanssasi ja kuinka muuttaa ihmisiä ärsyttämättä heitä. 

## Kirjan periaatteet
Kirja sisältää pitkät kuvaukset erilaisista hyvistä periaatteista, joita sen mukaan kannattaa noudattaa. Ne tiivistetään lukujen lopussa seuraavasti:

*Kuusi keinoa, joilla saatte ihmiset pitämään itsestänne
*#Tuntekaa aitoa kiinnostusta toisiin ihmisiin.
*#Hymyilkää.
*#Muistakaa, että ihmisen nimi on hänelle hänen kielensä suloisin ja tärkein äänne. 
*#Olkaa hyvä kuuntelija. Rohkaiskaa toisia puhumaan itsestään.
*#Puhukaa siitä, mikä kiinnostaa toista.
*#Saattakaa toinen tuntemaan itsensä tärkeäksi - ja tehkää se vilpittömästi.
*Kaksitoista keinoa, joilla voitatte ihmiset oman ajatustapanne puolelle.
*#Ainoa keino väittelyssä voittamiseksi on väittelyn välttäminen.
*#Kunnioittakaa toisen henkilön mielipiteitä. Älkää koskaan sanoko kenellekään, että hän on väärässä.
*#Jos olette väärässä, niin myöntäkää se nopeasti ja innokkaasti.
*#Aloittakaa ystävälliseen tapaan.
*#Saakaa toinen sanomaan ”kyllä, kyllä” heti alussa.
*#Antakaa toisen pitää etupäässä huolta puhumisesta.
*#Antakaa toisen luulla, että aate on hänen.
*#Koettakaa rehellisesti katsella asioita toisen ihmisen näkökannalta.
*#Suhtautukaa myötätuntoisesti toisen ihmisen ajatuksiin ja toivomuksiin.
*#Vedotkaa jalompiin vaikuttimiin.
*#Dramatisoikaa aatteenne.
*#Antakaa kilpailuhaaste.
*Yhdeksän keinoa ihmisten muuttamiseksi loukkaamatta tai kaunaa herättämättä.
*#Aloittakaa kiitoksella ja rehellisellä arvonannolla.
*#Kiinnittäkää huomio ihmisten erehdyksiin epäsuorasti.
*#Puhukaa omista erehdyksistänne, ennen kuin käytte moittimaan toista henkilöä.
*#Esittäkää kysymyksiä ja pyyntöjä suoranaisten käskyjen sijasta.
*#Sallikaa toisen henkilön säilyttää arvokkuutensa.
*#Kiittäkää pienintäkin edistymistä ja kiittäkää jokaista muutakin edistymistä. ”Lausukaa hyväksymisenne lämpimästi ja jakakaa kiitostanne runsain käsin.”
*#Antakaa ihmiselle hyvä maine ylläpidettäväksi.
*#Käyttäkää rohkaisua. Saattakaa virhe, jonka haluatte korjata, näyttämään helposti korjattavalta, ja saattakaa se, mitä haluatte toisen tekevän, näyttämään helpolta.
*#Menetelkää niin, että toinen henkilö on onnellinen tehdessään sen, mitä te ehdotatte.

## Lähteet
Theodora (1000-luku)

**Theodora** eli vuosina 980–1056 ja hallitsi Bysantin valtakuntaa tammikuusta 1055 aina elokuuhun 1056 asti. Hän oli Konstantinos VIII:n tytär.

Huhtikuussa 1042 kansanliike, joka aiheutti Mikael V:n syöksemisen vallasta, johti myös Theodoran nimittämiseen sijaishallitsijaksi sisarensa Zoen rinnalle. Hän ehti osallistua aktiivisesti politiikkaan, kunnes Zoen aviomies Konstantinos IX käytännössä kaappasi häneltä vallan.

Konstantinus IX:n kuoltua tammikuun yhdentenätoista päivänä 1055 Theodora vaati aiempia keisarinnan oikeuksiaan takaisin siinä onnistuen. Huolimatta yli seitsemänkymmenen vuoden iästään hän onnistui hillitsemään aateliston kapinointihalua ja kitkemään korruptiota hallinnosta. Hänen mainettaan aikakauden historioitsijoiden silmissä huononsi kuitenkin hänen julmuutensa vihollisia kohtaan yksityiselämässä ja sopimattomana pidetty neuvojen ottaminen aatelittomilta. Theodoran kuoltua elokuussa 1056 Mikael VI nousi valtaistuimelle.

## Kirjallisuutta
* 
*
Tetumin kieli

**Tetumin kieli** (omakielinen nimi: *tetun*) on Itä-Timorin tärkein alkuperäiskieli ja portugalin ohella toinen virallinen kieli. Sitä puhutaan Itä-Timorin ohella myös Timorin saaren Indonesialle kuuluvalla puolella. Vuonna 2011 tetumia äidinkielenään puhui 400&nbsp;000 indonesialaista ja 63&nbsp;500 itätimorilaista. Lisäksi tetumia puhuu toisena kielenä 50&nbsp;000 ihmistä. Kieli jaetaan perinteisesti kolmeen murteeseen: itäinen, pohjoinen ja eteläinen.

Tetumia kirjoitetaan latinalaisin aakkosin. Uusi testamentti on käännetty tetumiksi vuonna 2013.

## Tetum ja tetum prasa
Aidon alkuasukastetumin ohella Itä-Timorissa puhutaan tetum prasaa, joka on kreolisoitunutta tetumia. Sen kielioppi on yksinkertaisempi kuin varsinaisen tetumin, ja se sisältää runsaasti lainasanoja indonesian kielestä, portugalista ja paikallisista alkuasukaskielistä (ennen muuta vuoristoalueilla puhutusta tetumin sukukielestä mambaista, joka on Itä-Timorin toiseksi puhutuin paikalliskieli heti varsinaisen tetumin jälkeen). Tetum ja tetum prasa lasketaan omiksi kielikseen ja ne ovat toistensa lähisukukieliä.
## Fonologia

### Vokaalit

Vokaalit [a], [e], [ɛ], [i], [o], [ɔ] ja [u] voivat esiintyä myös nasaalisena. 

Lähde:

### Konsonantit

Lähde:

## Sanastoa
Lukusanat 1–10 tetumiksi:

## Lähteet

## Aiheesta muualla